Time (Pink Floyd)

"Time" je v poradí štvrtá skladba z albumu The Dark Side of the Moon, ktorý vydala anglická progresívna skupina Pink Floyd v roku 1973. Je to jediná skladba z albumu, na ktorej sú autorsky podpísaný všetci štyria členovia skupiny, ale text napísal Roger Waters. Ide o poslednú skladbu, kde sú spoluautormi všetci členovia skupiny. Pieseň je o tom, ako môže čas letieť a ľudia si to nevšímajú, a keď si to napokon všimnú, tak je neskoro. Jej poznávacím znakom je dlhšie intro, kde je pasáž s tikotom hodín a bzučaním budíkov. Táto časť skladby bola pôvodne nahraná ako quadrofonický test Alanom Parsonsonom.

 Kompozícia 
Každý jeden budík zo skladby bol nahraný samostatne v obchode so starožitnosťami. Potom nasleduje dvoj-minútové sólo Nicka Masona, ktorý hrá na rototomoch a v pozadí je počuť tik-tak zvuk vytvorený Rogerom Watersom. Tento zvuk hrá na dvoch tlmených basových strunách. David Gilmour spieva verše a Richard Wright spieva mostíky spolu s vokalistkou, v tejto časti má Gilmour tiež vokály.

 Breathe (Reprise) 
"Breathe (Reprise)" je nasledujúca "skladba" (rozumej časť) skladby  Time. Je to opakovanie piesne "Breathe", lenže s iným textom. Počas nahrávania ju skupina nazývala "Home Again".

Posledná nota "Breathe (Reprise)" je začiatkom nasledujúcej skladby "The Great Gig in the Sky".

Počas stretnutia najúspešnejšej zostavy Pink Floyd na koncerte Live 8 skombinovali "Breathe" s "Breathe (Reprise)", niečo, čo ešte nikdy predtým neurobili.

 Live a alternatívne verzie 
 Live verziu možno počuť na koncertnom CD a DVD Pulse.
 Ďalšia live verzia je súčasťou Delicate Sound of Thunder CD a videa. Skladba "Time" neobsahuje "Breathe (Reprise)".
 Počas turné Rogera Watersa In the Flesh: Live skladbu spievajú Waters, Doyle Bramhall II a Jon Carin.
 Live verzie spolu s Richardom Wrightom sa objavili na albumoch Davida Gilmoura Remember That Night a Live in Gdańsk.
 Časť skladby sa doteraz používa ako téma bulharského TV kvízu nazývaného "Minúta je veľa" ("Mинута е много"). Táto TV hra je v bulharsku najstaršia.

 Obsadenie 
 David Gilmour – elektrická gitara, spev (verše) a vokály (mostíky)
 Richard Wright – Farfisa organ, Wurlitzer elektrické piano, EMS VCS 3 syntetizátor a spev (mostíky)
 Roger Waters – basgitara
 Nick Mason – bicie a rototomy
spolu s:
 Doris Troy – vokály
 Lesley Duncan – vokály
 Liza Strike – vokály
 Barry St. John – vokály

 Zdroj 

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1974